คําสั่งกรมสรรพากรที่ ป.151/2558เรื่อง การเสียภาษีเงินได้กรณีเงินกินเปล่าหรือเงินได้อื่นในลักษณะทํานองเดียวกัน--------------------------------------------------เพื่อให้เจ้าพนักงานสรรพากรถือเป็นแนวทางปฏิบัติในการตรวจและแนะนําผู้เสียภาษีที่มีเงินได้จากการให้เช่าทรัพย์สิน ซึ่งได้รับเงินกินเปล่า เงินแป๊ะเจี๊ยะ เงินค่าปลูกสร้าง เงินค่าซ่อมแซม หรือได้รับกรรมสิทธิ์ในอาคารหรือโรงเรือน หรือเงินได้อื่นในลักษณะทํานองเดียวกัน (เงินกินเปล่า) ให้ถูกต้องตรงตามเจตนารมณ์ของประกาศกระทรวงการคลัง เรื่อง การเสียภาษีเงินได้ของผู้มีเงินได้จากการให้เช่าทรัพย์สินที่ได้รับเงินกินเปล่า เงินแป๊ะเจี๊ยะ เงินค่าปลูกสร้าง เงินค่าซ่อมแซม หรือค่าแห่งอาคารหรือโรงเรือนที่ได้รับกรรมสิทธิ์หรือเงินได้อื่นในลักษณะทํานองเดียวกัน ลงวันที่ 8 กรกฎาคม พ.ศ. 2558 กรมสรรพากรจึงมีคําสั่งดังต่อไปนี้ข้อ ๑ ผู้มีเงินได้ซึ่งได้รับเงินกินเปล่าที่สามารถเฉลี่ยเงินกินเปล่าตามส่วนแห่งจํานวนปีของอายุการเช่าได้จะต้องเป็นผู้มีเงินได้ที่มีหน้าที่เสียภาษีเงินได้บุคคลธรรมดา คือ ผู้ให้เช่าที่เป็นบุคคลธรรมดา ห้างหุ้นส่วนสามัญหรือคณะบุคคลที่มิใช่นิติบุคคล ผู้ถึงแก่ความตายระหว่างปีภาษีและกองมรดกข้อ ๒ ผู้มีเงินได้ซึ่งได้รับเงินกินเปล่าตั้งแต่ปีภาษี2557 เป็นต้นไป โดยยอมให้ผู้เช่าได้เช่าที่ดินอาคาร หรือโรงเรือนเป็นระยะเวลานาน เช่น 3 ปี10 ปีหรือ 30 ปีจะต้องนําเงินได้ดังกล่าวไปยื่นรายการและชําระภาษีเงินได้ดังนี้2.1 นําเงินกินเปล่าที่ได้รับทั้งจํานวนไปยื่นแบบแสดงรายการภาษีเงินได้บุคคลธรรมดา (ภ.ง.ด. 90) และชําระภาษีภายในเดือนมีนาคมของปีถัดจากปีที่ได้รับเงินได้พึงประเมิน หรือ2.2 นําเงินกินเปล่าไปเฉลี่ยตามส่วนแห่งจํานวนปีของอายุการเช่า แล้วยื่นแบบแสดงรายการภาษีเงินได้บุคคลธรรมดา (ภ.ง.ด. 93) และชําระภาษีเงินได้จากเงินได้ที่เฉลี่ยเป็นรายปีตามจํานวนปีของอายุการเช่าเป็นการล่วงหน้าให้เสร็จสิ้นไปภายในเดือนมีนาคมของปีถัดจากปีที่ได้รับเงินกินเปล่า ตามประกาศกระทรวงการคลังฯ ลงวันที่ 8 กรกฎาคม พ.ศ. 2558 ทั้งนี้เมื่อถึงกําหนดเวลาการยื่นแบบแสดงรายการภาษีเงินได้บุคคลธรรมดาในแต่ละปีภาษีผู้มีเงินได้มีหน้าที่ต้องยื่นแบบ ภ.ง.ด. 90 โดยนําเงินกินเปล่าตามส่วนที่ได้เฉลี่ยไว้ตามแบบ ภ.ง.ด. 93 ไปรวมคํานวณเพื่อเสียภาษีเงินได้แล้วนําจํานวนภาษีที่ได้เสียไว้ตามแบบ ภ.ง.ด. 93 มาหักจากภาษีเงินได้บุคคลธรรมดาที่คํานวณได้ในแต่ละปีภาษีกรณีผู้มีเงินได้มิได้ดําเนินการตาม 2.1 และ 2.2 แต่ต่อมาได้นําเงินกินเปล่ามายื่นแบบ ภ.ง.ด. 93 โดยขอเฉลี่ยเงินกินเปล่าตามส่วนแห่งจํานวนปีของอายุการเช่า และชําระภาษีเงินได้จากเงินได้ที่เฉลี่ยเป็นรายปีตามจํานวนปีของอายุการเช่าเมื่อพ้นกําหนดเดือนมีนาคมของปีถัดจากปีที่ได้รับเงินกินเปล่า ผู้มีเงินได้ยังคงสามารถขอเฉลี่ยเงินกินเปล่าตามส่วนแห่งจํานวนปีของอายุการเช่าและยื่นแบบ ภ.ง.ด. 93 ได้แต่ต้องเสียเงินเพิ่มในอัตราร้อยละ 1.5 ต่อเดือนหรือเศษของเดือนของเงินภาษีที่ต้องชําระ โดยให้คํานวณเงินเพิ่มเป็นรายปีภาษีตั้งแต่เดือนเมษายนของปีถัดจากปีที่ได้รับเงินกินเปล่าเป็นต้นไปตัวอย่างในปีพ.ศ. 2557 นายแดงได้นําที่ดินของตนเองไปให้บริษัท ดํา จํากัด เช่าเพื่อสร้างห้างสรรพสินค้า สัญญาเช่ามีกําหนดเวลา 30 ปีเริ่มตั้งแต่ปีพ.ศ. 2557 ถึงปีพ.ศ. 2586 โดยนายแดงได้รับเงินกินเปล่าในวันที่ทําสัญญาเช่าเป็นเงินจํานวน 30 ล้านบาท และได้ถูกหักภาษี ณ ที่จ่ายไว้ในอัตราร้อยละ 5 นายแดงมีสิทธิเลือกเสียภาษีเงินได้บุคคลธรรมดาได้ดังนี้1. นําเงินกินเปล่าทั้งจํานวน 30 ล้านบาท ไปถือเป็นเงินได้พึงประเมินประจําปีภาษี 2557 แล้วยื่นแบบ ภ.ง.ด. 90 และชําระภาษีเงินได้บุคคลธรรมดาภายในเดือนมีนาคม 2558 โดยนายแดงมีสิทธินําภาษีเงินได้ที่ถูก บริษัท ดํา จํากัด หัก ณ ที่จ่ายไว้ทั้งจํานวน มาหักจากภาษีเงินได้บุคคลธรรมดาที่คํานวณได้ในปีภาษี2557 หรือ2. ขอใช้สิทธิตามประกาศกระทรวงการคลังฯ ลงวันที่ 8 กรกฎาคม พ.ศ. 2558 โดยนําเงินกินเปล่าจํานวน 30 ล้านบาท ไปเฉลี่ยเป็นเงินได้พึงประเมินของปีภาษี2557 ถึงปีภาษี 2586 จ านวน 30 ปีคิดเป็นเงินได้พึงประเมินปีละ 1 ล้านบาท แล้วดําเนินการยื่นแบบ ภ.ง.ด. 93 จํานวน 30 ฉบับ และชําระภาษีเงินได้ของแต่ละปีภาษีทั้งหมด 30 ปีเป็นการล่วงหน้าให้เสร็จสิ้นไปภายในเดือนมีนาคม 2558 และเมื่อถึงกําหนดเวลาการยื่นแบบแสดงรายการภาษีเงินได้บุคคลธรรมดาประจําปีภาษี2557 ถึงปีภาษี2586 นายแดงมีหน้าที่ต้องนําเงินกินเปล่าดังกล่าวมาคํานวณภาษีเงินได้บุคคลธรรมดา โดยการยื่นแบบ ภ.ง.ด. 90 แล้วนําจํานวนภาษีที่ได้เสียไว้ตามแบบ ภ.ง.ด. 93 มาหักจากภาษีเงินได้บุคคลธรรมดาที่คํานวณได้ในแต่ละปีภาษีนั้น ทั้งนี้นายแดงมีสิทธินําภาษีเงินได้ที่บริษัท ดํา จํากัด ได้หักไว้ณ ที่จ่ายทั้งจํานวน มาหักจากภาษีเงินได้บุคคลธรรมดาประจําปีภาษี 2557 ได้ด้วยหากนายแดงได้นําเงินกินเปล่ามายื่นแบบ ภ.ง.ด. 93 จํานวน 30 ฉบับ ในวันที่ 16 พฤษภาคม 2558 นายแดงจะต้องรับผิดเสียเงินเพิ่มในอัตราร้อยละ 1.5 ของภาษีที่ต้องชําระตามแบบ ภ.ง.ด. 93 ทั้ง 30 ฉบับ เป็นจํานวน 2 เดือน (เมษายน - พฤษภาคม 2558) และจะต้องยื่นแบบ ภ.ง.ด. 90 ส าหรับปีภาษี2557 เพิ่มเติม โดยน าเงินกินเปล่าตามส่วนของปีภาษี2557 ไปรวมคํานวณภาษีเงินได้ด้วยข้อ ๓ ผู้มีเงินได้ซึ่งได้รับเงินกินเปล่าก่อนปีภาษี2557 โดยยอมให้ผู้เช่าได้เช่าที่ดิน อาคาร หรือโรงเรือนเป็นระยะเวลานาน เช่น 3 ปี10 ปีหรือ 30 ปีจะต้องนําเงินได้ดังกล่าวไปยื่นรายการและชําระภาษีเงินได้ดังนี้3.1 นําเงินกินเปล่าที่ได้รับทั้งจํานวนไปยื่นแบบ ภ.ง.ด. 90 และชําระภาษีภายในเดือนมีนาคมของปีถัดจากปีที่ได้รับเงินได้พึงประเมิน หรือ3.2 นําเงินกินเปล่าไปเฉลี่ยตามส่วนแห่งจํานวนปีของอายุการเช่า แล้วยื่นแบบ ภ.ง.ด. 93 และชําระภาษีเงินได้จากเงินได้ที่เฉลี่ยเป็นรายปีตามจํานวนปีของอายุการเช่าเป็นการล่วงหน้าให้เสร็จสิ้นไปภายในปีที่ได้รับเงินกินเปล่า ตามประกาศกระทรวงการคลัง เรื่อง ผู้มีเงินได้จากการให้เช่าทรัพย์สินไม่ยื่นรายการเงินได้ให้ครบถ้วน ลงวันที่ 19 กุมภาพันธ์ พ.ศ. 2528 ทั้งนี้ เมื่อถึงกําหนดเวลาการยื่นแบบแสดงรายการภาษีเงินได้บุคคลธรรมดาในแต่ละปีภาษีผู้มีเงินได้มีหน้าที่ต้องยื่นแบบ ภ.ง.ด. 90 โดยนําเงินกินเปล่าตามส่วนที่ได้เฉลี่ยไว้ตามแบบ ภ.ง.ด. 93 ไปรวมคํานวณเพื่อเสียภาษีเงินได้แล้วนําจํานวนภาษีที่ได้เสียไว้ตามแบบ ภ.ง.ด. 93 มาหักจากภาษีเงินได้บุคคลธรรมดาที่คํานวณได้ในแต่ละปีภาษีกรณีผู้มีเงินได้มิได้ดําเนินการตาม 3.1 และ 3.2 แต่ต่อมาได้น าเงินกินเปล่ามายื่นแบบ ภ.ง.ด. 93 โดยขอเฉลี่ยเงินกินเปล่าตามส่วนแห่งจํานวนปีของอายุการเช่า และชําระภาษีเงินได้จากเงินได้ที่เฉลี่ยเป็นรายปีตามจํานวนปีของอายุการเช่าเมื่อพ้นวันสิ้นปีที่ได้รับเงินกินเปล่า ผู้มีเงินได้ยังคงสามารถขอเฉลี่ยเงินกินเปล่าตามส่วนแห่งจํานวนปีของอายุการเช่าและยื่นแบบ ภ.ง.ด. 93 ได้แต่ต้องเสียเงินเพิ่มในอัตราร้อยละ 1.5 ต่อเดือนหรือเศษของเดือนของเงินภาษีที่ต้องชําระ โดยให้คํานวณเงินเพิ่มเป็นรายปีภาษีตั้งแต่เดือนมกราคมของปีถัดจากปีที่ได้รับเงินกินเปล่าเป็นต้นไปอย่างไรก็ดีหากเป็นการยื่นแบบ ภ.ง.ด. 93 ภายในเดือนมีนาคมของปีถัดจากปีที่ได้รับเงินกินเปล่าผู้มีเงินได้สามารถยื่นคําร้องต่ออธิบดีกรมสรรพากรเพื่อขอขยายกําหนดเวลาการยื่นรายการได้ตัวอย่างในปีพ.ศ. 2556 นายฟ้าได้นําที่ดินของตนเองไปให้บริษัท เหลือง จํากัด เช่าเพื่อสร้างอาคารโรงงาน สัญญาเช่ามีกําหนดเวลา 10 ปีเริ่มตั้งแต่ปี พ.ศ. 2556 ถึงปีพ.ศ. 2565 โดยนายฟ้าได้รับเงินกินเปล่าในวันที่ทําสัญญาเช่าเป็นเงินจํานวน 10 ล้านบาท นายฟ้ามีสิทธิเลือกเสียภาษีเงินได้บุคคลธรรมดาได้ดังนี้1. นําเงินกินเปล่าทั้งจํานวน 10 ล้านบาท ไปถือเป็นเงินได้พึงประเมินประจําปีภาษี 2556 แล้วยื่นแบบ ภ.ง.ด. 90 และชําระภาษีเงินได้บุคคลธรรมดาภายในเดือนมีนาคม 2557 หากนายฟ้าได้นําเงินกินเปล่าทั้งจํานวน 10 ล้านบาท ไปยื่นแบบ ภ.ง.ด. 90 ในเดือนพฤษภาคม 2557 จะต้องรับผิดเสียเงินเพิ่มในอัตราร้อยละ 1.5 ต่อเดือนหรือเศษของเดือนของเงินภาษีที่ต้องเสีย เป็นจํานวน 2 เดือนภาษี(เมษายน - พฤษภาคม 2557) หรือ2. ขอใช้สิทธิตามประกาศกระทรวงการคลังฯ ลงวันที่ 19 กุมภาพันธ์ พ.ศ. 2528 โดยนําเงินกินเปล่าจํานวน 10 ล้านบาท ไปเฉลี่ยเป็นเงินได้พึงประเมินของปีภาษี 2556 ถึงปีภาษี 2565 จํานวน 10 ปีคิดเป็นเงินได้พึงประเมินปีละ 1 ล้านบาท แล้วดําเนินการยื่นแบบ ภ.ง.ด. 93 จํานวน 10 ฉบับ และชําระภาษีเงินได้ของแต่ละปีภาษีทั้งหมด 10 ปีเป็นการล่วงหน้าให้เสร็จสิ้นไปภายในเดือนธันวาคม 2556 และเมื่อถึงกําหนดเวลาการยื่นแบบแสดงรายการภาษีเงินได้บุคคลธรรมดาประจําปีภาษี2556 ถึงปีภาษี2565 นายฟ้ามีหน้าที่ต้องนําเงินกินเปล่าดังกล่าวมาคํานวณภาษีเงินได้บุคคลธรรมดา โดยการยื่นแบบ ภ.ง.ด. 90 แล้วนําจํานวนภาษีที่ได้เสียไว้ตามแบบ ภ.ง.ด. 93 มาหักจากภาษีเงินได้บุคคลธรรมดาที่คํานวณได้ในแต่ละปีภาษีนั้นหากนายฟ้าได้นําเงินกินเปล่ามายื่นแบบ ภ.ง.ด. 93 จํานวน 10 ฉบับ ในวันที่ 31 มีนาคม 2557 นายฟ้าจะต้องรับผิดเสียเงินเพิ่มในอัตราร้อยละ 1.5 ของภาษีที่ต้องชําระตามแบบ ภ.ง.ด. 93 ทั้ง 10 ฉบับ เป็นจํานวน 3 เดือน (มกราคม - มีนาคม 2557) โดยนายฟ้ามีสิทธิยื่นคําร้องขอขยายกําหนดเวลาการยื่นแบบ ภ.ง.ด. 93 ต่ออธิบดีกรมสรรพากรได้และเมื่อได้รับอนุมัติให้ขยายกําหนดเวลาการยื่นรายการตามมาตรา 3 อัฏฐ วรรคหนึ่ง แห่งประมวลรัษฎากรแล้ว จะมีผลทําให้นายฟ้าต้องรับผิดเสียเงินเพิ่มในอัตราร้อยละ 0.75 ต่อเดือนหรือเศษของเดือนของเงินภาษีที่ต้องเสียอย่างไรก็ดีหากนายฟ้าได้นําเงินกินเปล่ามายื่นแบบ ภ.ง.ด. 93 จํานวน 10 ฉบับ ในวันที่ 16 ตุลาคม 2557 นายฟ้าจะต้องรับผิดเสียเงินเพิ่มในอัตราร้อยละ 1.5 ของภาษีที่ต้องชําระตามแบบ ภ.ง.ด. 93 ทั้ง 10 ฉบับ เป็นจํานวน 10 เดือน (มกราคม - ตุลาคม 2557) และจะต้องยื่นแบบ ภ.ง.ด. 90 สําหรับปีภาษี2556 เพิ่มเติม โดยนําเงินกินเปล่าตามส่วนของปีภาษี2556 ไปรวมคํานวณภาษีเงินได้ด้วยข้อ ๔ กรณีผู้มีเงินได้ให้ผู้เช่าได้เช่าที่ดิน อาคาร หรือโรงเรือนเป็นระยะเวลานาน แล้วได้รับเงินกินเปล่าเป็นจํานวนหลายครั้ง เช่น ให้เช่า 10 ปีแล้วได้รับเงินกินเปล่าในปีที่ 1 จํานวน 1 ล้านบาทในปีที่ 3 จํานวน 1 ล้านบาท ผู้มีเงินได้จะต้องนําเงินได้ดังกล่าวไปยื่นรายการและชําระภาษีเงินได้ดังนี้4.1 นําเงินกินเปล่าที่ได้รับทั้งจํานวนไปยื่นแบบ ภ.ง.ด. 90 และชําระภาษีภายในเดือนมีนาคมของปีถัดจากปีที่ได้รับเงินได้พึงประเมิน หรือ4.2 นําเงินกินเปล่าไปเฉลี่ยตามส่วนแห่งจํานวนปีของอายุการเช่า แล้วยื่นแบบ ภ.ง.ด. 93 และชําระภาษีเงินได้จากเงินได้ที่เฉลี่ยเป็นรายปีตามจํานวนปีของอายุการเช่าเป็นการล่วงหน้าให้เสร็จสิ้นไปภายในเดือนมีนาคมของปีถัดจากปีที่ได้รับเงินกินเปล่า ตามประกาศกระทรวงการคลังฯ ลงวันที่ 8 กรกฎาคม พ.ศ. 2558 โดยให้เฉลี่ยเงินกินเปล่าตามจํานวนปีของอายุการเช่าที่เหลือ กล่าวคือ ได้รับเงินกินเปล่าในปีที่ 1 จํานวน 1 ล้านบาท ให้เฉลี่ยเป็นจํานวน 10 ปีแล้วยื่นแบบ ภ.ง.ด. 93 จํานวน 10 ฉบับ และช าระภาษีเงินได้ของแต่ละปีภาษีทั้งหมด 10 ปีภาษีภายในเดือนมีนาคมของปีที่ 2 ส่วนเงินกินเปล่าที่ได้รับในปีที่ 3 จํานวน 1 ล้านบาท ให้เฉลี่ยเป็นจํานวน 8 ปี แล้วยื่นแบบ ภ.ง.ด. 93 จํานวน 8 ฉบับ และช าระภาษีเงินได้ของแต่ละปีภาษีทั้งหมด 8 ปีภาษีภายในเดือนมีนาคมของปีที่ 4 เป็นต้นข้อ ๕ กรณีผู้มีเงินได้ซึ่งได้รับเงินกินเปล่าโดยยอมให้ผู้เช่าได้เช่าที่ดิน อาคาร หรือโรงเรือนเป็นระยะเวลานาน แต่สัญญาเช่าจะมีผลใช้บังคับเริ่มในปีอื่นที่มิใช่ปีที่ได้รับเงินได้พึงประเมิน จะต้องนําเงินได้ดังกล่าวไปยื่นรายการและชําระภาษีเงินได้ดังนี้5.1 นําเงินกินเปล่าที่ได้รับทั้งจํานวนไปยื่นแบบ ภ.ง.ด. 90 และชําระภาษีภายในเดือนมีนาคมของปีถัดจากปีที่ได้รับเงินได้พึงประเมิน หรือ5.2 นําเงินกินเปล่าไปเฉลี่ยตามส่วนแห่งจํานวนปีของอายุการเช่า และยื่นแบบ ภ.ง.ด. 93 ส าหรับปีที่สัญญาเช่าเริ่มมีผลใช้บังคับจนถึงปีที่ครบอายุสัญญาเช่า และชําระภาษีเงินได้จากเงินได้ที่เฉลี่ยเป็นรายปีตามจํานวนปีของอายุการเช่าเป็นการล่วงหน้าให้เสร็จสิ้นไปภายในเดือนมีนาคมของปีถัดจากปีที่ได้รับเงินกินเปล่า และเมื่อถึงกําหนดเวลาการยื่นแบบแสดงรายการภาษีเงินได้บุคคลธรรมดาในแต่ละปีภาษีผู้มีเงินได้มีหน้าที่ต้องยื่นแบบ ภ.ง.ด. 90 โดยนําเงินกินเปล่าตามส่วนที่ได้เฉลี่ยไว้ในแต่ละปีไปรวมคํานวณเพื่อเสียภาษีเงินได้แล้วนําจํานวนภาษีที่ได้เสียไว้ตามแบบ ภ.ง.ด. 93 มาหักจากภาษีเงินได้บุคคลธรรมดาที่คํานวณได้ในแต่ละปีภาษีกรณีผู้มีเงินได้มิได้ดําเนินการตาม 5.1 และ 5.2 แต่ต่อมาได้นําเงินกินเปล่ามายื่นแบบ ภ.ง.ด. 93 โดยขอเฉลี่ยเงินกินเปล่าตามส่วนแห่งจํานวนปีของอายุการเช่า และชําระภาษีเงินได้จากเงินได้ที่เฉลี่ยเป็นรายปีตามจํานวนปีของอายุการเช่าเมื่อพ้นกําหนดเดือนมีนาคมของปีถัดจากปีที่ได้รับเงินกินเปล่า ผู้มีเงินได้ยังคงสามารถขอเฉลี่ยเงินกินเปล่าตามส่วนแห่งจํานวนปีของอายุการเช่าและยื่นแบบ ภ.ง.ด. 93 ได้แต่ต้องเสียเงินเพิ่มในอัตราร้อยละ 1.5 ต่อเดือนหรือเศษของเดือนของเงินภาษีที่ต้องชําระ โดยให้คํานวณเงินเพิ่มเป็นรายปีภาษีตั้งแต่เดือนเมษายนของปีถัดจากปีที่ได้รับเงินกินเปล่าเป็นต้นไปตัวอย่างในปีพ.ศ. 2558 นายเขียวได้น าที่ดินของตนเองไปให้บริษัท ขาว จํากัด เช่าโดยทําสัญญาเช่ามีก าหนดเวลา 3 ปีสัญญาเริ่มตั้งแต่ปีพ.ศ. 2560 ถึงปีพ.ศ. 2562 โดยได้รับเงินกินเปล่าจากการทําสัญญาเช่าในวันที่ทําสัญญาเช่าเป็นเงินจํานวน 3 ล้านบาท นายเขียวมีสิทธิเลือกเสียภาษีเงินได้บุคคลธรรมดา ดังนี้1. นําเงินกินเปล่าทั้งจํานวน 3 ล้านบาท ไปถือเป็นเงินได้พึงประเมินประจําปีภาษี 2558 แล้วยื่นแบบ ภ.ง.ด. 90 และช าระภาษีเงินได้บุคคลธรรมดาภายในเดือนมีนาคม 25592. ขอใช้สิทธิตามประกาศกระทรวงการคลังฯ ลงวันที่ 8 กรกฎาคม พ.ศ. 2558 โดยนําเงินกินเปล่าจํานวน 3 ล้านบาท ไปเฉลี่ยเป็นเงินได้พึงประเมินของปีภาษี2560 ถึงปีภาษี 2562 คิดเป็นเงินได้พึงประเมินปีละ 1 ล้านบาท แล้วดําเนินการยื่นแบบ ภ.ง.ด. 93 จํานวน 3 ฉบับและชําระภาษีเงินได้ของแต่ละปีภาษีทั้งหมด 3 ปีเป็นการล่วงหน้าให้เสร็จสิ้นไปภายในเดือนมีนาคม 2559 และเมื่อถึงกําหนดเวลาการยื่นแบบแสดงรายการภาษีเงินได้บุคคลธรรมดาประจําปีภาษี2560 ถึงปีภาษี2562 นายเขียวมีหน้าที่ต้องนําเงินกินเปล่าดังกล่าวมายื่นแบบ ภ.ง.ด. 90 แล้วนําจํานวนภาษีที่ได้เสียไว้ตามแบบ ภ.ง.ด. 93 มาหักจากภาษีเงินได้บุคคลธรรมดาที่คํานวณได้ในแต่ละปีภาษีนั้นหากนายเขียวได้นําเงินกินเปล่ามายื่นแบบ ภ.ง.ด. 93 จํานวน 3 ฉบับ ในวันที่ 31 มีนาคม 2560 นายแดงจะต้องรับผิดเสียเงินเพิ่มในอัตราร้อยละ 1.5 ของภาษีที่ต้องชําระตามแบบ ภ.ง.ด. 93 ทั้ง 3 ฉบับ เป็นจํานวน 12 เดือน (เมษายน 2559- มีนาคม 2560) และเมื่อถึงกําหนดเวลาการยื่นแบบแสดงรายการภาษีเงินได้บุคคลธรรมดาประจ าปีภาษี2560 ถึงปีภาษี2562นายเขียวมีหน้าที่ต้องนําเงินกินเปล่าดังกล่าวมายื่นแบบ ภ.ง.ด. 90 แล้วนําจํานวนภาษีที่ได้เสียไว้ตามแบบ ภ.ง.ด. 93 มาหักจากภาษีเงินได้บุคคลธรรมดาที่คํานวณได้ในแต่ละปีภาษีนั้นข้อ ๖ ผู้มีเงินได้ซึ่งได้รับเงินกินเปล่า แต่มิได้ยื่นรายการตามที่กําหนดในข้อ 2 ข้อ 3 ข้อ 4และข้อ 5 ของคําสั่งนี้ให้เจ้าพนักงานประเมินดําเนินการประเมินเรียกเก็บภาษีเงินได้ก่อนถึงกําาหนดเวลายื่นรายการเป็นรายปีภาษีตามมาตรา 60 ทวิแห่งประมวลรัษฎากร ตามประกาศกระทรวงการคลังฯ ลงวันที่ 8 กรกฎาคม พ.ศ. 2558ข้อ ๗ บรรดาระเบียบ ข้อบังคับ คําสั่ง หนังสือตอบข้อหารือ หรือทางปฏิบัติใดที่ขัดหรือแย้งกับคําสั่งนี้ให้ใช้คําสั่งนี้แทนข้อ ๘ คําสั่งนี้ให้ใช้บังคับตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 23 กรกฎาคม พ.ศ. 2558 ประสงค์ พูนธเนศ(นายประสงค์ พูนธเนศ)อธิบดีกรมสรรพากร